kardosdrur/scandi-wiki huggingface dataset:
Blaženko Lacković

Blaženko Lacković () er ein kroatisk tidlegare handballspelar frå Novi Marof. Han vart verdsmeister 2003 og olympisk meister 2004 med Kroatia sitt landslag. Vinnar av EHF-meisterligaen 2013. Lacković var venstre rykkromspelar.

Karriere

Landslagsspel
Lackovic var ein sentral spelar på Kroatia sitt landslag, skåra mange mål med sine harde skot og kraftige spenst. Åra frå 2003 til 2013 sanka han VM-gull, OL-gull, to VM-sølv og like mange EM-sølv, ein medaljehaust som innom eitt år vart avslutta med bronsemedalje i EM, OL og VM. Han deltok i 195 av Kroatia sine landskampar og skåra 571 mål.

Klubbspel
Lackovic spelte frå 2001 i tre år for RK Zagreb i heimlandet. Sidan gjorde han teneste i tyske Flensburg-Handewitt i fire sesongar, der han var med å vinne pokalfinalen i 2005 og tape finalen i EHF-meisterligaen i 2007. Sommaren 2008 flytta Lacković til HSV Hamburg. Her vart han vinnar av pokalfinlen 2010, bundesligaen 2011 og meisterligaen i 2013. 2014-16 spelte han for det makedonske laget Vardar. Med Vardar vart han makedonsk dobbelmeister i 2015. I februar 2016 byrja han spele for THW Kiel i Tyskland. Etter i 2017 å ha vorte tysk pokalvinnar for tredje gong, med tre ulike lag, fór Lacković sommaren 2017 tilbake til HSV Hamburg, ein klubb som då ikkje lengre deltok i øvste bundesliga. Aktiv til 2020.

Merittar
Handball-VM 2001 for menn: Nr 9
Handball-EM 2002 for menn: Nr 16
Handball-VM 2003 for menn: Gullmedalje, siger over Tyskland
Handball-EM 2004 for menn: Nr 4
Sommar-OL 2004: Gullmedalje, siger mot Tyskland
Handball-VM 2005 for menn: Sølvmedalje, tap mot Spania 
Handball-EM 2006 for menn: Nr 4
Handball-VM 2007 for menn: Nr 5
Handball-EM 2008 for menn: Sølvmedalje, tap mot Danmark
Sommar-OL 2008: Nr 4
Handball-VM 2009 for menn: Sølvmedalje, tap mot Frankrike
Handball-EM 2010 for menn: Sølvmedalje, tap mot Frankrike
Handball-EM 2012 for menn: Bronsemedalje
Sommar-OL 2012: Bronsemedalje
Handball-VM 2013 for menn: Bronsemedalje
Vinnar av EHF-meisterligaen: 2013 for HSV Hamburg
Kroatisk seriemeister: 2002, 2003, 2004 for RK Zagreb 
Kroatisk cupmeister: 2003, 2004 for RK Zagreb 
Tysk seriemeister: 2011 for HSV Hamburg
Tysk pokalmeister: 2005 for Flensburg-Handewitt
Tysk pokalmeister: 2010 for HSV Hamburg
Tysk pokalmeister: 2017 for THW Kiel 
Makedonsk seriemeister: 2015 for Vardar
Makedonsk cupmeister: 2015 for Vardar

Kjelder

Denne artikkelen bygger på «Blaženko Lacković» frå ,  den 7. oktober 2023.  
Denne artikkelen bygger på «Blaženko Lacković» frå ,  den 7. oktober 2023.

Bakgrunnsstoff

Kroatiske handballspelarar
Olympiske meistrar for Kroatia
Verdsmeistrar i handball
Gravina in Puglia

Gravina in Puglia er ein by og ein kommune i regionen Puglia i Italia. Kommunen hyser kringom 43 000 ibuarar og omfattar 381,3 km². Byen Gravina ligg 338 meter over havet, om lag 50 kilometer sørvest for Bari.

Kjelder

Denne artikkelen bygger på «Gravina in Puglia» frå ,  den 7. oktober 2023.

Bakgrunnsstoff

Byar i Italia
Byar i Puglia
Gioia del Colle

Gioia del Colle er ein by og ein kommune i regionen Puglia i Italia. Kommunen hyser kringom 27 000 ibuarar og omfattar 206 km². Byen ligg 365 meter over havet, om lag 40 kilometer sør for Bari.

Kjelder

Denne artikkelen bygger på «Gioia del Colle» frå ,  den 7. oktober 2023.

Bakgrunnsstoff

Byar i Italia
Byar i Puglia
Ngombi

Ngombi er eit tradisjonelt musikkinstrument frå Sentral-Afrika. Det er ei bogeharpe.

Land 

 Den sentralafrikanske republikken
 Ekvatorial-Guinea
 Republikken Kongo
 Gabon

Kjelder 

Denne artikkelen bygger på «Ngombi» frå ,  den 7. oktober 2023.  

Klimpreinstrument
Gabonsk musikk
Statistisk signifikans

Statistisk signifikans er eit vitskapleg omgrep som vert nytta for å vurdera om samanhengane, forskjellane eller endringane som ein har funne i ei statistisk undersøking er reelle. Eit resultat av ein statistisk analyse vert kalla statistisk signifikant dersom det er lite sannsynleg at resultatet har oppstått tilfeldig. Omgrepet signifikans i statistisk samanheng tyder ikkje naudsynt at noko er viktig, slik det ofte kan i andre samanhengar. Signifikans i denne samanheng viser berre til at noko sannsynlegvis ikkje er tilfeldig.

Signifikansnivå er eit uttrykk som ofte vert nytta for å seia kvar statistisk signifikant eit resultat må vera for å vera akseptabelt. Statistisk signifikans kan blant anna målast som p-verdi, eller uttrykkjast ved konfidensintervall. Statistisk signifikans er eit sentralt omgrep innan hypotesetesting, metodar som ofte vert nytta når ein skal utføra ein statistisk analyse til å taka avgjerder.

Ved måling av statistisk signifikans må ein taka stilling til nullhypotesen.

Skildring 
Ein statistisk analyse tek føre seg eit datamateriale, og søkjer å  finna ulike tendensar og fenomen ut ifrå korso data varierer mellom ymse måtar å gruppera dei på. Noko variasjon i datamateriale vil det alltid vera av reint høve. Ved utrekningar av statistisk signifikans kan ein finna ut kvar sannsynleg det er at observerte variasjonar er eit utslag av tilfeldig variasjon. I slike tilfelle er omgrepet statistisk signifikans knytt til matematisk definerte mål på signifikans, til dømes p-verdi eller konfidensintervall. Utrekningar av signifikans er viktig for å kvalitetssikra ein statistisk analyse, og kan delvis vera til hjelp ved planlegging av datainnsamling. Resultata av ein statistisk analyse vil alltid vera noko usikre, men ved utrekning av statistisk signifikans kan avdekkja kvar sikre eller usikre resultata er.

Kvantifisering 
Statistisk signifikans vert ofte målt som p-verdi. P-verdien for eit resultat av ein analyse er sannsynet for at eit tilfeldig resultat får ein minst like ekstrem verdi. Ein låg p-verdi vil seia at det er lite sannsyn for at resultatet har oppstått tilfeldig; og svarer dimed til ein høg signifikans. Derimot, ein høg p-verdi svarer til låg signifikans.

Ulempler 
Ei påvising av statistisk signifikans i ein vitskapleg studie tyder ikkje naudsynt at ein kan konludera med å ha påvist en kausalitet, altså ein årsakssamanheng.

Det er viktig å vera klar over at signifikansnivå indikerer om eit resultat er statistisk signifikant, men at dette nivået ikkje gjev ei objektiv grense om det er rett eller kan falsifiserast. Mangel på objektive kriterium gjer at mange forskarar meiner omgrepa er problematiske.

Kjelder 

Denne artikkelen bygger på «Statistisk signifikans» frå ,  den 7. oktober 2023.  

Hypotesetesting
Partiet Sentrum

Partiet Sentrum er eit norsk politisk parti. Partiet blei oppretta av fleire tidlegare fylkestoppar frå Kristeleg Folkeparti, avhopparar frå Sosialistisk Venstreparti, Arbeidarpartiet, Høgre og Miljøpartiet Dei Grøne, i lag med tidlegare byråd for Arbeidarpartiet i Oslo Geir Lippestad. Ungdomsorganisasjonen til partiet er Unge Sentrum. Partileiar er Geir Lippestad, mens Anders Møller-Stray er generalsekretær.

I partiplattforma har Partiet Sentrum vedteke å vere eit blokkuavhengig sentrumsparti som legg berekraftsmåla til SN og menneskerettsfråsegna til grunn. Partiet er livssynsope.

Partiet Sentrum ønskte regjeringsskifte etter stortingsvalet 2021. Partiet fekk  røyster (0,3 % oppslutning).

Politisk plattform
I partiplattforma definerer Partiet Sentrum seg som eit blokkuavhengig sentrumsparti som legg berekraftsmåla til SN og menneskerettsfråsegna til grunn. Partiet skildrar seg vidare som livssynsope. Det har vidare programfesta støtte til LHBT+-rettar, medrekna styrking av helsetilbod og rettar for transpersonar. Partileiar Geir Lippestad har uttalt at «transpersoner i Norge er en marginalisert og sårbar gruppe (...) det er manglende aksept for gruppen som er utfordringen».

Meiningsmålingar 
Partiet Sentrum sikra seg i desember 2020 nok underskrifter til å stille med lister i alle fylke til stortingsvalet 2021. I meningsmålingar vinteren 2020/21 blei partiet målt til mellom 0,0 og 0,7 prosents oppslutning.

Norstat gjennomførte våren 2021 ei landsdekkjande undersøking på oppdrag frå Partiet Sentrum, for å svar på korleis partiet låg an før stortingsvalet 2021. 2 % av dei 1000 spurte svara «ja» på spørsmålet om dei vurderte å røyste på partiet ved valet til hausten. 9 % svara «kanskje», og 13% svara «veit ikkje».

Val 
Ved stortingsvalet 2021 fekk Partiet Sentrum  røyster. Det gav ei oppslutning på 0,3 %.

Ved kommunestyrevalet 2023 fekk partiet  røyster, og sju representantar valde inn. I Oslo stilte partileiar Geir Lippestad som fyrstekandidat. Han blei vald inn i Oslo bystyre som den einaste representanten for partiet. Lippestad og partiet fekk kritikk for fokuset dei hadde hatt på veljarar i muslimske miljø i valkampen, særleg etter at dei fekk støtte frå den kontroversielle islamske organisasjonen Islam Net. På slutten av valkampen gjekk byrådsleiar Raymond Johansen ut med kritikk av Lippestad og Partiet Sentrum sin flørt med Islam Net og kalla han «kynisk, og i verste fall farlig».

I fylkestingsvalet 2023 fekk partiet  røyster, men ingen representasjon.

Kjelder

Denne artikkelen bygger på «Partiet Sentrum» frå , den 6. oktober 2023.

Bakgrunnsstoff
 

 
Sosialdemokratiske parti
Kristendemokratiske parti
Norske politiske parti
Politiske parti skipa i 2020
2020 i Noreg
Ivano Balić

Ivano Balić () er ein kroatisk tidlegare handballspelar frå Split. Han vart verdsmeister 2003 og olympisk meister 2004 med Kroatia sitt landslag. Balić vart i 2003 og 2006 kåra til verdas beste handballspelar av IHF (Det internasjonale handballforbundet). Han var midtre rykkromspelar.

Landslagsspel
Balić var spelstyrar når laget hans var i angrep. I så måte var han ein særs sjeldan einar, kåra til bestemann i fem landslags-turneringar i rad: EM og OL 2004. VM 2005, EM 2006 og VM 2007. Omframt VM-gull og OL-gull var han med på å vinne to VM-sølv, to EM-sølv, OL-bronse og EM-bronse. Under europameisterskapen i Noreg i 2008 vart han toppskårar, saman med danske Lars Christiansen og franske Nikola Karabatić. Åra frå 2002 til 2012 deltok Balić i 198 landskampar og skåra 535 mål.

Klubbspel
Balić spelte for det kroatiske topplaget RK Metković frå 2001 til 2004. I hans fyrste sesong på laget gjekk det til topps i både den nasjonale cupen og i serien, men grunna bruk av ein ureglementert spelar vart seriemeister-tittelen tildelt RK Zagreb. Frå 2004 gjorde han teneste i spanske Portland San Antonio. Med laget frå Pamplona vann han den spanske handballserien i 2005. Året etter tok han og laget seg til finalen i meisterligaen, der det vart tap mot Ciudad Real. I 2008 returnerte Balić til Kroatia, der han spelte på meisterlaget RK Zagreb. Dei neste fire åra sigra laget i såvel serien som i cupen. Kort før 2012/13-sesongen tok til, slutta han seg til spanske Atlético Madrid. Før klubben slo seg konkurs i 2013, var Balić med på å vinne den spanske kongepokalen. Frå 2013 til han la opp i 2015, var Balić aktiv for tyske HSG Wetzlar.

Merittar
Handball-EM 2002 for menn: Nr 16
Handball-VM 2003 for menn: Gullmedalje, siger over Tyskland
Handball-EM 2004 for menn: Nr 4
Sommar-OL 2004: Gullmedalje, siger mot Tyskland
Handball-VM 2005 for menn: Sølvmedalje, tap mot Spania 
Handball-EM 2006 for menn: Nr 4
Handball-VM 2007 for menn: Nr 5
Handball-EM 2008 for menn: Sølvmedalje, tap mot Danmark
Sommar-OL 2008: Nr 4
Handball-VM 2009 for menn: Sølvmedalje, tap mot Frankrike
Handball-EM 2010 for menn: Sølvmedalje, tap mot Frankrike
Handball-VM 2011 for menn: Nr 5
Handball-EM 2012 for menn: Bronsemedalje
Sommar-OL 2012: Bronsemedalje
Kroatisk cupmeister: 2002 for RK Metković
Kroatisk cupmeister: 2009, 2010, 2011 og 2012 for RK Zagreb
Kroatisk seriemeister: 2009, 2010, 2011 og 2012 for RK Zagreb 
Spansk seriemeister: 2005 for Portland San Antonio
Spansk cupmeister: 2013 for Atlético Madrid

Kjelder

Denne artikkelen bygger på «Ivano Balić» frå ,  den 8. oktober 2023.  
Denne artikkelen bygger på «Ivano Balić» frå ,  den 8. oktober 2023.  

Kroatiske handballspelarar
Olympiske meistrar for Kroatia
Verdsmeistrar i handball
Saarlouis

Saarlouis er ein by og ein kommune vest i forbundslandet Saarland i Tyskland, ei 15 km nordvest for Saarbrücken. Kommunen hyser kringom 35 000 og omfattar 43,3 km².

Ein bilfabrikk med fleire tusen tilsette, eigd av Ford Motor Company, dominerer næringslivet i kommunen.

Oskar Lafontaine er frå Saarlouis.

Kjelder

Denne artikkelen bygger på «Saarlouis» frå ,  den 8. oktober 2023.

Bakgrunnsstoff

Byar i Saarland
Dillingen/Saar

Dillingen/Saar er ein by og ein kommune vest i forbundslandet Saarland i Tyskland, ei 20 km nordvest for Saarbrücken. Kommunen omfattar 22,1 km² og har eit folketal på kringom 20 000. Byen Dillingen ligg på austbreidda av elva Saar.

Smelting av jarn (Dillinger Hütte) og metallindustri har i lang tid vore ei viktig næring.

Toneskaparen Siegfried Alkan var frå Dillingen.

Kjelder

Denne artikkelen bygger på «Dillingen/Saar» frå ,  den 8. oktober 2023.

Bakgrunnsstoff

Byar i Saarland
Lebach

Lebach er ein by og ein kommune sentralt i forbundslandet Saarland i Tyskland, ei 30 km nord for Saarbrücken. Kommunen omfattar 64,2 km² og eit folketal på 19 000.

Kjelder

Denne artikkelen bygger på «Lebach» frå ,  den 8. oktober 2023.

Bakgrunnsstoff

Byar i Saarland
Wirtschaftswunder

Wirtschaftswunder (tysk for «økonomisk under») er ei nemning brukt om to økonomiske oppsving i Tyskland, og om tilsvarande prosessar i Austerrike og Japan etter andre verdskrigen.

«Det fyrste tyske Wirtschaftswunder» var mellom 1890 og 1914. «Det andre tyske Wirtschaftswunder» viser til den raske gjenoppbygginga og det vedvarande økonomiske oppsvinget i Vest-Tyskland etter valutareforma i juni 1948, der den inflasjonsramma riksmarken blei bytt ut med Deutsche Mark. Arkitektane bak det vesttyske Wirtschaftswunder var Konrad Adenauer og finansministeren hans Ludwig Erhard.

Kjelder 

Denne artikkelen bygger på «Wirtschaftswunder» frå ,  den 8. oktober 2023.

Balgrunnsstoff 

 «German Economic Miracle», artikkel frå The Library of Economics and Liberty (engelsk)
 Nettstad for Wirtschaftswundermuseum (tysk)

Tyske ord og uttrykk
Tysk historie
Utsira Radio

Utsira Radio var ein kystradiostasjon som var i drift på øya Utsira i Rogaland i tidsromet 1919-1940.

Det kom telegraflinje i sjøkabel til Utsira i 1869. Bakgrunn for det var øya si betydning under sildefiskeria. Denne lina, som seinare og vart brukt til telefon, var utsett og i lange perioder ute av drift. Då Marinen, frå 1912 tok til å bygge kystradiostasjonar, vart Utsira ein aktuell stad.

Det vart bevilga midlar til stasjonen i 1914. Same året vart og plassering bestemt. Under 1. verdskrigen vart det vanskeleg å få tak i ytstyr. Arbeidet med stasjonen kom i gang att i november 1918, og etter nokre månader med prøvedrift, starta ordinær drift 7. juni 1919. Stasjonen dekte Nordsjøbassenget og den delen av kysten som  låg i skugge for sendaren på Rundemanen. A/S Norsk Marconicompani leverte sendaren, ein 35 kW gnistsendar.

Etter kvart som radiokringkasting vart vanleg, fekk mange lyttarar problem med støy frå dei store gnistsendarane. Dette, og at det etter kvar kom fleire kystradiostasjoar, gjorde at det vart på tale å legge ned Utsira Radio. Men stasjonen vart førd vidare og noko utbygd og modernisert, tidelg på 1930-talet.

Sendaren på Utsira Radio vart øydelagd av tyske representantar 10.april 1940. Stasjonen vart nytta av tyskerar utover i krigen. I november1944 og januar 1945 vart stasjonen bomba av engelske fly. Stasjonen brann. Han vart ikkje oppattbygd etter krigen.
Utsira radio leia fleire redningoperasjonar til sjøss. Dei kjendaste var då dampskipa «Trym» og «Karmt» kom i havsnaud i Nordsjøen i januar 1937.

Kjelder

Utsira kommune
Kystradio i Noreg
Salzkotten

Salzkotten er ein by og ein kommune i forbundslandet Nordrhein-Westfalen i Tyskland, 6-8km sørvest for Paderborn. Kommunen omfattar 109,8 km² og hyser 25 000 ibuarar.

Kjelder

Denne artikkelen bygger på «Salzkotten» frå ,  den 9. oktober 2023.

Bakgrunnsstoff

Byar i Nordrhein-Westfalen
Delbrück

Delbrück er ein by og ein kommune i forbundslandet Nordrhein-Westfalen i Tyskland, om lag 8 km vest for Paderborn. Kommunen omfattar 157,3 km² og hyser kringom 33 000 ibuarar.

Kjelder

Denne artikkelen bygger på «Delbrück» frå ,  den 9. oktober 2023.

Bakgrunnsstoff

Byar i Nordrhein-Westfalen
Büren i Nordrhein-Westfalen

Büren er ein by og ein kommune i forbundslandet Nordrhein-Westfalen i Tyskland, 20 km sørvest for Paderborn. Kommunen omfattar 171 km² og hyser kringom 21 500 ibuarar.

Den internasjonale flyplassen Flughafen Paderborn/Lippstadt ligg i kommunen.

Kjelder

Denne artikkelen bygger på «Büren (Westfalen)» frå ,  den 9. oktober 2023.

Bakgrunnsstoff

Byar i Nordrhein-Westfalen
Bad Wünnenberg

Bad Wünnenberg er ein by og ein kommune i forbundslandet Nordrhein-Westfalen i Tyskland, om lag 20 km sør Paderborn. Kommunen omfattar 161,3 km² og hyser 12 341 ibuarar (2022).

Byen ligg 334 meter over havet.

Kjelder

Denne artikkelen bygger på «Bad Wünnenberg» frå ,  den 9. oktober 2023.

Bakgrunnsstoff

Byar i Nordrhein-Westfalen
Bad Lippspringe

Bad Lippspringe er ein by og ein kommune i forbundslandet Nordrhein-Westfalen i Tyskland, få kilometer nord for Paderborn. Kommunen omfattar 51 km² og hyser kringom 17 000 ibuarar.

Kjelder

Denne artikkelen bygger på «Bad Lippspringe» frå ,  den 9. oktober 2023.

Bakgrunnsstoff

Byar i Nordrhein-Westfalen
Lichtenau i Nordrhein-Westfalen

Lichtenau er ein by og ein kommune i forbundslandet Nordrhein-Westfalen i Tyskland, drygt 10 km søraust for Paderborn. Kommunen omfattar 192,6 km² og hyser kringom 11 000 ibuarar.

Byen ligg 300 meter over havet.

Kjelder

Denne artikkelen bygger på «Lichtenau (Westfalen)» frå ,  den 9. oktober 2023.

Bakgrunnsstoff

Byar i Nordrhein-Westfalen
Venio Losert

Venio Losert () er ein kroatisk tidlegare handballspelar frå Zavidovići. Han vart olympisk meister med Kroatia sitt landslag både under sommarleikane 1996 i Atlanta og 2004 i Athen. Han var målvakt.

Karriere

Landslagsspel
19 år gammal var Losert med då Kroatia i 1995 nådde finalen i verdsmeisterskapen på Island. Året etter sigra han og laget i handballturneringa ved dei olympiske leikane i Atlanta. Åtte år seinare vann han eit nytt OL-gull i Athen, Sidan var Losert med på å ta VM-sølv i 2005 og 2009, og OL-bronse i 2012. I tida frå 1995 til 2014 deltok han i 221 landskampar.

Klubbspel
Losert spelte på RK Zagreb då laget vann den kroatiske seriemeisterskapen og cupmeisterskapen åra frå 1994 til 1999. Perioden 1995-99 tok laget seg fire gongar til finalen i meisterligaen, alle enda med tap. Frå 1999 til 2009 var han aktiv i den spanske handballserien, fordelt på seks ulike lag. Lengst tid hadde han i Granollers, 2001-04, og i FC Barcelona, 2006-09. Størst suksess fekk han med Portland San Antonio der han vart seriemeister i 2005, og i Barcelona der han vann kongepokalen i 2007 og 2009. Frå desember 2009 gjorde Losert etter tur teneste i franske Créteil, spanske Ademar León og danske Kolding IF. I november 2012 flytta han til polske KS Kielce. Med Kielce vann han den polske serien og cupen i såvel 2013 som i 2014.

Merittar
Handball-VM 1995 for menn: Sølvmedalje, tap mot Frankrike
Handball-EM 1996 for menn: Nr 5
Sommar-OL 1996: Gullmedalje, siger mot Sverige
Handball-VM 2001 for menn: Nr 9
Handball-EM 1998 for menn: Nr 8
Handball-VM 1999 for menn: Nr 10
Handball-EM 2000 for menn: Nr 6
Handball-VM 2001 for menn: Nr 9
Sommar-OL 2004: Gullmedalje, siger mot Tyskland
Handball-VM 2005 for menn: Sølvmedalje, tap mot Spania 
Handball-EM 2006 for menn: Nr 4
Handball-VM 2007 for menn: Nr 5
Sommar-OL 2008: Nr 4
Handball-VM 2009 for menn: Sølvmedalje, tap mot Frankrike
Handball-EM 2012 for menn: Bronsemedalje
Sommar-OL 2012: Bronsemedalje
Handball-EM 2014 for menn: Nr 4
Kroatisk seriemeister: 1994, 1995, 1996, 1997, 1998, 1999 for RK Zagreb
Kroatisk cupmeister: 1994, 1995, 1996, 1997, 1998, 1999 for RK Zagreb
Spansk seriemeister: 2005 for Portland San Antonio
Spansk cupmeister: 2007 for FC Barcelona
Polsk seriemeister: 2013 og 2014 for KS Kielce
Polsk cupmeister: 2013 og 2014 for KS Kielce
Finalist i EHF-meisterligaen: 1995 (tap mot Bidasoa), 1997, 1998, 1999 (tap mot Barcelona)

Kjelder

Denne artikkelen bygger på «Venio Losert» frå ,  den 10. oktober 2023.  
Denne artikkelen bygger på «Venio Losert» frå ,  den 10. oktober 2023.  

Kroatiske handballspelarar
Olympiske meistrar for Kroatia
Verdsmeistrar i handball
Hans Severin Fürst

Hans Severin Fürst () var ein norsk jurist og politikar, fødd i Høland i Akershus. Han var ordførar 1902-07 i Drammen og stortingsmann 1910-12 for Høgre.

Fürst var sorenskrivar og fut i Nedre Romerike, deretter sorenskrivar i Romsdal. Sidan arbeidde han som statsadvokat i Buskerud lagsokn frå 1890, lagmann i Borgarting og Agder 1898—1901 og byfut i Drammen frå 1907 til 1913. Jamsides var han direktør (styreleiar) i Drammens sparebank 1907—12.

Fürst var ordførar i Drammen i to periodar:1902—07. Valbolken 1910 til 1912 representerte han valkrinsen Strømsø og Tangen på Stortinget; medlem i Tollkomiteen, nestformann i Næringskomite nr. 2 og i 1910 i Vassdragskomiteen. Utanom stortinget var han i 1912 formannn i ein departemental komite om den militære rettspleia.

Kjelder

Lindstøl, Tallak: Stortinget og Statsraadet 1814-1914. Kristiania, 1914.

Norske juristar
Stortingsrepresentantar 1910-1912
Ordførarar i Drammen
Warendorf

Warendorf er ein by og ein kommune nord i forbundslandet Nordrhein-Westfalen i Tyskland, ei 20 km aust for Münster. Kommunen omfattar 176,9 km² og hyser over 37 000 ibuarar. Byen er administrasjonssete for Landkreis Warendorf.

Kjelder

Denne artikkelen bygger på «Warendorf» frå ,  den 10. oktober 2023.

Bakgrunnsstoff

Byar i Nordrhein-Westfalen
Beckum

Beckum er ein by og ein kommune nord i forbundslandet Nordrhein-Westfalen i Tyskland, ei 35 km søraust for Münster. Kommunen omfattar 111,5 km² og hyser over 37 000 ibuarar.

Kjelder

Denne artikkelen bygger på «Beckum» frå ,  den 10. oktober 2023.

Bakgrunnsstoff

Byar i Nordrhein-Westfalen
Telgte

Telgte er ein by og ein kommune nord i forbundslandet Nordrhein-Westfalen i Tyskland, 12 km aust for Münster. Byen ligg ved elva Ems. Kommunen omfattar 90,9 km² og hyser 20 000 ibuarar.

Kjelder

Denne artikkelen bygger på «Telgte» frå ,  den 10. oktober 2023.

Bakgrunnsstoff

Byar i Nordrhein-Westfalen
Sendenhorst

Sendenhorst er ein by og ein kommune nord i forbundslandet Nordrhein-Westfalen i Tyskland, ei 18-20 km søraust for Münster. Kommunen omfattar 97 km² og hyser 13 671 ibuarar (2022).

Veka, eit stort firma som framstiller ulike artiklar i plast og polyvinylklorid (PVC), har hovudkontor i Sendenhorst.

Kjelder

Denne artikkelen bygger på «Sendenhorst» frå ,  den 10. oktober 2023.

Bakgrunnsstoff

Byar i Nordrhein-Westfalen
Ostbevern

Ostbevern er ein by og ein kommune nord i forbundslandet Nordrhein-Westfalen i Tyskland, ei 20 km nordaust for Münster. Kommunen omfattar 89,7 km² og hyser 11 500 ibuarar.

Kjelder

Denne artikkelen bygger på «Ostbevern» frå ,  den 10. oktober 2023.

Bakgrunnsstoff

Byar i Nordrhein-Westfalen